**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL LAZDIJŲ RAJONO SAVIVALDYBĖS TARYBOS 2019 M. SPALIO 18 D. SPRENDIMO NR. 5TS-169 „DĖL LAZDIJŲ RAJONO SAVIVALDYBĖS TURTO PERDAVIMO PANAUDOS PAGRINDAIS LAIKINAI NEATLYGINTINAI VALDYTI IR NAUDOTIS TVARKOS APRAŠO PATVIRTINIMO“ PAKEITIMO**

2021 m. sausio 8 d. Nr. 34-646

#### Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 5 dalimi, Lazdijų rajono savivaldybės taryba

n u s p r e n d ž i a,

Pakeisti Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Lazdijų rajono savivaldybės tarybos 2019 m. spalio 18 d. sprendimu Nr. 5TS-169 „Dėl Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ 1 punktu:

* 1. pripažinti netekusiu galios 16 punktą;
	2. pakeisti 17.1 papunktį ir jį išdėstyti taip:

„17.1. vykdo savivaldybės turto panaudos kontrolę, tikrina, ar panaudos gavėjas laiku atlieka šio aprašo 14 ir 15 punktuose nurodytus veiksmus. Panaudos gavėjo pateikta Nekilnojamojo turto registro centrinio duomenų banko išrašo kopija saugoma kartu su savivaldybės turto panaudos sutartimi;“;

* 1. pripažinti netekusiu galios 1 priedo 7.3.2 papunktį;
	2. pripažinti netekusiu galios 1 priedo 8.3 papunktį;
	3. pripažinti netekusiu galios 4 priedo 2 eilutę.

Savivaldybės merė Ausma Miškinienė

J. Galvanauskienė, tel. (8 656) 07 519

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2019 M. SPALIO 18 D. SPRENDIMO NR. 5TS-169 „DĖL LAZDIJŲ RAJONO SAVIVALDYBĖS TURTO PERDAVIMO PANAUDOS PAGRINDAIS LAIKINAI NEATLYGINTINAI VALDYTI IR NAUDOTIS TVARKOS APRAŠO PATVIRTINIMO“ PAKEITIMO“ PROJEKTO**

**AIŠKINAMASIS RAŠTAS**

2021-01-07

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2019 m. spalio 18 d. sprendimo Nr. 5TS-169 „Dėl Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ pakeitimo“projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu ir 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 5 dalimi.

Šis sprendimo projektas parengtas todėl, kad LR Valstybės ir savivaldybių turto valdymo, naudojimo ir disponavimo juo įstatymo 14 straipsnio 5 dalyje panaikinta nuostata, kad savivaldybės turto panaudos sutartyje turi būti nustatyta panaudos gavėjo pareiga apdrausti gaunamą ilgalaikį materialųjį turtą.

Šio sprendimo projekto tikslas – Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo nuostatos atitiktų LR Valstybės ir savivaldybių turto valdymo, naudojimo ir disponavimo juo įstatymo 14 straipsnio 5 dalies reikalavimus. Todėl reikia pakeisti Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Lazdijų rajono savivaldybės tarybos 2019 m. spalio 18 d. sprendimu Nr. 5TS-169 „Dėl Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“: pripažinti netekusiu galios 16 punktą; pakeisti 17.1. papunktį ir jį išdėstyti taip: „17.1. vykdo savivaldybės turto panaudos kontrolę, tikrina, ar panaudos gavėjas laiku atlieka šio aprašo 14 ir 15 punktuose nurodytus veiksmus. Panaudos gavėjo pateikta Nekilnojamojo turto registro centrinio duomenų banko išrašo kopija saugoma kartu su savivaldybės turto panaudos sutartimi“; pripažinti netekusiu galios 1 priedo 7.3.2 papunktį; pripažinti netekusiu galios 1 priedo 8.3 papunktį; pripažinti netekusiu galios 4 priedo 2 eilutę.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, kitų teisės aktų keisti nereikės.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vedėjo pavaduotoja Jolita Galvanauskienė.

Biudžeto, finansų ir turto valdymo

skyriaus vedėjo pavaduotoja Jolita Galvanauskienė